CELEX: 32019R0705
Language: sl
Date: 2019-05-02 00:00:00
Title: Izvedbena uredba Komisije (EU) 2019/705 z dne 2. maja 2019 o uvrstitvi določenega blaga v kombinirano nomenklaturo

8.5.2019   
               
               
                  SL
               
               
                  Uradni list Evropske unije
               
               
                  L 120/8
               
            
         IZVEDBENA UREDBA KOMISIJE (EU) 2019/705
         z dne 2. maja 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. maja 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Vrtavka iz plastične mase z izstreljevalcem in nazobčano sprožilno vrvico.
                        Vrtavka se zavrti s pomočjo izstreljevalca in vrvice. Lahko se uporablja samostojno za razvedrilo. Lahko pa dve ali več oseb uporablja dva ali več izdelkov (ki jih izstrelijo v namenske polkrožne arene (predložene ločeno)) ter tekmuje med sabo, kdo bo iz arene izbil nasprotnikovo vrtavko.
                        Glej sliko (*1).
                     
                     
                        9503 00 95 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9503 00  in 9503 00 95 .
                        Izdelek je vrtavka, ki se uvršča med igrače pod tarifno številko 9503 00  (glej tudi pojasnjevalne opombe harmoniziranega sistema k tarifni številki 9503  (D), (xix)). Izdelek ima objektivne značilnosti igrače, namenjene razvedrilu.
                        Čeprav se lahko izdelek uporablja za tekmovanje med dvema ali več osebami, takšna uporaba ni neločljivo povezana z objektivnimi značilnostmi izdelka, če je predložen ločeno (brez namenske arene). Uvrstitev pod tarifno številko 9504  kot izdelek za družabne igre je zato izključena.
                        Izdelek je zato treba uvrstiti pod oznako KN 9503 00 95  kot druge igrače iz plastične mase.
                     
                  
               (*1)  Slika je zgolj informativne narave.